Na konstataciju novinarke da neki fakulteti upravo zato traže dodatne provjere, Boras je uzvratio da “onda možda ne treba matura” i dodao: ‘Ne mogu od jedne na drugu godinu biti takvi drastični razmaci. To znači da testovi nisu profesionalno načinjeni. Ako je tri godine bilo jedno, a četvrti najedanput toliki pad, to izaziva znanstvenu sumnju’

Nakon što je na hrvatskim fakultetima ostalo više od 11 tisuća slobodnih mjesta slobodnih, od kojih gotovo tri tisuće na zagrebačkom Sveučilištu, rektor zagrebačkog Sveučilišta Damir Boras izjavio je da je problem u tome što je puno učenika palo državnu maturu za koju smatra da možda i nije potrebna, piše HRT.

PANIKA NAKON DEBAKLA NA DRŽAVNOJ MATURI: Učenici ne znaju razmišljati ili su zadaci bili preteški i za profesore?

ZBOG NEPOPUNJENIH KVOTA MINISTRICA PROZVALA FAKULTETE: ‘Puno veću odgovornost očekujem na razini sveučilišta; imaju autonomiju zajamčenu u stavom’

Namjerno drže veće kvote

“Imali smo veće kvote od onoga što se inače upisuje. Namjerno držimo kvote malo većima da bi mogli amortizirati želje mladih da studiraju jedne godine ovdje, jedne tamo. U prosjeku imamo isti broj studenata svake godine, tu nema nikakvih problema”, rekao je Boras te dodao da je problem što je jako puno učenika palo državnu maturu.

Matura je indikator srednjoškolskog znanja i zapravo nije test za prolaz na fakultet, smatra Boras. Učenik koji položi obavezne predmete možda uopće nije kvalificiran da studira na fakultetu koji traži specifična znanja, dodao je.

Rasprava na Rektorskom zboru

Iako su sveučilišta “dobrohotno prihvatila” rezultate državne mature, jučer su na Rektorskom zboru raspravljali treba li uopće ubuduće prihvatiti rezultate državne mature za upis na pojedini fakultet.

Na konstataciju novinarke da neki fakulteti upravo zato traže dodatne provjere, uzvratio je da “onda možda ne treba matura”. “Ne mogu od jedne na drugu godinu biti takvi drastični razmaci. To znači da testovi nisu profesionalno načinjeni. Ako je tri godine bilo jedno, a četvrti najedanput toliki pad, to izaziva znanstvenu sumnju”, zaključio je, piše HRT.